Diari Oficial de la Generalitat Valenciana


Sumari del DOGV 462, del 10-11-1986 (1986/807507)

DECRET 128/1986, de 20 d'octubre, del Consell de la Generalitat Valenciana, pel qual son regulades les activitats complementaries i de serveis dels Centres docents privats en règim de concerts a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/10/20/128/dof/vci/html**

### Dades del document

Número de DOGV
:   462

Data del DOGV
:   10-11-1986

Secció del DOGV
:   DISPOSICIONS GENERALS

Número del document
:   1986/807507


Data del document
:   20-10-1986

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 128/1986, de 20 d'octubre, del Consell de la Generalitat Valenciana, pel qual són regulades les activitats complementàries i de serveis dels centres privats en règim de concerts a la Comunitat Valenciana.  
Havent-se implantat en el curs 1986/87 el règim de concerts amb Centres docents de la Comunitat Valenciana segons estableix el títol IV de la Llei Orgànica 8/1985, de 3 de juliol, reguladora del Dret a l'Educació, i per tal de regular les activitats i els serveis complementaris de is Centres concertats segons que disposa l'article 51.   
Fent ús de les competències plenes de la Generalitat Valenciana en la regulació i administració de l'ensenyament en tota l'extens i o, els nivell i els graus, les modalitats i les especialitats assenyalades en l'article 35 de la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana, i el que disposa el Reial Decret 2093/1985, de 28 de juliol, sobre traspàs de funcions i serveis a la Comunitat Valenciana, i a proposta del Conseller de Cultura, Educació i Ciència, consultat el Consell Escolar Valencià i amb la deliberació prèvia del Consell de la Generalitat Valenciana en sessió celebrada el dia 20 d'octubre de 1986,   
DECRETE:  
TITOL, PRIMER  
Disposicions generals  
Article primer  
Aquest Decret regula les activitats complementàries o extraescolars i de serveis que són realitzades als Centres privats concertats, en els nivells que són objecte del concert segons que disposa l'article 51.4 de la Llei Orgànica 8/1985, de 3 de juliol, reguladora del Dret a l'Educació.   
Article segon  
Les activitats extraescolars o la utilització de serveis complementaris oferits pels Centres privats concertats hauran de reunir els requisits següents:   
a) Tenir una finalitat educativa.   
b) Ser voluntàriament acceptades pels pares dels alumnes.   
c) No suposar discriminació per a cap membre de la comunitat escolar.   
d) No prendre part de l'horari lectiu.   
e) No tenir caràcter lucratiu.   
Article tercer  
Segons que disposa l'article segon apartat d), s'entén per horari lectiu el que comprén tota la jornada escolar incloent-hi els períodes de descans que puguen establir-se entre dues classes consecutives.   
El total d'hores setmanals lectives per matèries obligatòries per a tots els alumnes són les establertes en l'Ordre de la Conselleria de Cultura, Educació i Ciència d?1 de setembre de 1984, o en aquelles altres disposicions que en el moment corresponent les regulen.   
Article quart  
Per a la percepció de quantitats com a contraprestació per les activitats complementàries o extraescolars i de serveis organitzades pels titulars dels Centres, Associacions de Pares d'Alumnes o qualsevol altre òrgan que el Reglament de Règim Interior del Centre pogués determinar, hom necessitarà l'autorització de la Conselleria de Cultura, Educació i Ciència i l'acreditació posterior que efectivament han estat prestats.   
Article cinqué  
La percepció de quantitats per activitat regulades en aquest Decret, no autoritzades, serà causa d'incompliment del concert, d'acord amb el que disposa l'article 62 de la Llei Orgànica del Dret a l'Educació.   
Amb aquesta finalitat, els Serveis Territorials de Cultura i Educació vetllaran pel compliment estricte del que disposa aquest Reglament.   
TITOL SEGON  
Activitats complementàries o extrasescolars  
Article sisé  
A l'efecte d'aquest Reglament s'entén per activitats complementàries o extraescolars les que reuneixen les característiques següents:   
a) Contribuesquen a la consecució de les finalitats de l'activitat educativa assenyalades en l'article segon de la Llei Orgànica del Dret a l'Educació.   
b) No formen part dels plans d'estudi o programes ni siguen avaluables per a la superació dels diferents ensenyaments que formen aquests plans.   
Article seté  
Anualment l'òrgan que determine el Reglament de Règim Intern del Centre elaborarà la programació d'activitats complementàries o extraescolars d'acord amb les directrius marcades pel Consell Escolar de Centre.   
Una vegada feta la programació esmentada caldrà que siga aprovada per aquest Consell qui al seu torn sol·licitarà als Serveis Territorials de Cultura i Educació l'autorització per establir percepcions complementàries als pares d'alumnes, així com de les modificacions possibles que poguessen proposar-se al llarg del curs escolar.   
TITOL TERCER  
Serveis Escolars Complementaris  
Article vuité  
A l'efecte d'aquest Reglament són considerats serveis complementaris els menjadors i els transports escolars, els gabinets mèdics i psicopedagògics, el segur escolar i qualssevol d'altres de naturalesa anàloga relacionats amb l'activitat del Centre docent.   
Article nové  
Els menjadors escolars són alhora serveis complementaris d'ajuda a l'escolarització i d'educació alimentària que hom pot establir als Centres concertats que en tinguen instal·lacions i mitjans adequats.   
Article deu  
Els Centres concertats podran establir menjadors escolars en règim de gestió directa o de concessió de servei de caràcter mercantil. En qualsevol cas, el funcionament d'aquest haurà d'atenir-se a les regles següents:   
a) Continuar les directius elaborades pel Consell Escolar del Centre.   
b) Sotmetre's a les normes laborals i sanitàries corresponents, així com a la inspecció dels poders públics competents.   
c) Sol·licitar, cada curs escolar, l'autorització dels Serveis Territorials de Cultura i Educació. A la sol·licitud s'acompanyarà una Memòria Econòmica que mostre el caràcter no lucratiu del servei.   
Article onze  
Els Centres concertats podran establir el servei de transport escolar tant en règim de gestió directa com en règim de concessió de servei de caràcter mercantil, amb subjecció a les normes següents:   
a) Els vehicles que siguen utilitzats en la prestació d'aquest servei, així com el personal encarregat de la conservació i funcionament d'aquests, hauràn de complir totes les normes de seguretat establertes en matèria de transport escolar i prioritàriament les assenyalades en el Decret 77/1984, de 30 de juliol, del Consell de la Generalitat Valenciana, sobre regulació del transport escolar.   
b) Per poder percebre les quantitats que corresponguen per la prestació d'aquest servei hauran de sol·licitar, cada curs escolar, les autoritzacions del Servei Territorial de Cultura i Educació, no podent sobrepassar en quantia les tarifes màximes equivalents establertes en la Província per al transport escolar en Centres públics.   
Article dotze  
En tots els altres serveis complementaris establerts o que siguen establerts pels Centres privats concertats, les quantitats a percebre dels alumnes necessitaran l'autorització del Servei Territorial de Cultura i Educació. A la sol·licitud s'acompanyarà una Memòria Econòmica que mostre el caràcter no lucratiu del servei.   
DISPOSICIONS FINALS  
Primera  
Es autoritzada la Conselleria de Cultura, Educació i Ciència per dictar les disposicions d'execució i desplegament del que estableix aquest Decret.   
Segona  
Aquest Decret vigirà l'endemà de la publicació en el Diari Oficial de la Generalitat Valenciana   
València, 20 d'octubre de 1986.   
El Conseller de Cultura, Educació i Ciència,   
CEBRIA CISCAR I CASABAN   
El President de la Generalitat,  
JOAN LERMA I BLASCO


Còpia Permalink ELI